СПРАВКА
ЗА ПОСТЪПИЛИТЕ ПРЕДЛОЖЕНИЯ ОТ ПРОВЕДЕНАТА ОБЩЕСТВЕНА КОНСУЛТАЦИЯ НА ПРОЕКТ НА НАРЕДБА ЗА ОБЕМА НА ЖИВОТНОВЪДНАТА ДЕЙНОСТ И МЕСТАТА ЗА ОТГЛЕЖДАНЕ НА СЕЛСКОСТОПАНСКИ ЖИВОТНИ НА ТЕРИТОРИЯТА НА ОБЩИНА ТРОЯН
	№
	Граждани / Юридически лица
	Предложения / Становища
	Приети / Неприети
	Мотиви

	1.
	Г-н Иван Стойчев – управител на „ЯВИС-66“ ЕООД, гр. Троян, ЕИК 200023798 и председател на „Сдружение КЛУБ ПО КОНЕН СПОРТ БУЦЕФАЛ ЕНДЮРЪНС“, гр. Троян, ЕИК 175648528
	Представляваните от г-н Иван Стойчев юридически лица се занимават с дейност, насочена към отглеждането на ездитни коне и използването им за спортни цели. Основните цели са издигане равнището на спортното майсторство в областта на конния спорт и създаване условия за любителска езда, конен туризъм и други форми на възстановяване на населението, организиране и провеждане на състезания, благотворителни изяви, спортни услуги на гражданите, тренировъчна и спортно-състезателна дейност, както и всякаква друга дейност, свързана с развитието на конния спорт. Клубът по конен спорт редовно участва в състезания и е носител на множество национални и международни награди.
Горната дейност се осъществява основно на две места, регистрирани като животновъдни обекти – в гр. Троян, рег. №5600-0002 и в с. Дебнево, рег. №5657-0120. Въпросните места представляват законно изградени сгради – бивша държавна собственост, което Община Троян удостовери с издадени нарочни удостоверения. Обектите отговарят на всички нормативно закрепени санитарно-хигиенни и защитни изисквания, с претенции за едни от най-добрите конюшни в България.

Горното статуквото на описаните обекти, освен имиджа на юридическите лица, спомага и за издигане на имиджа на общината като цяло.
С настоящия проект на наредбата се определя обема на животновъдната дейност и местата за отглеждане на селскостопански животни в населените места на общината и в земите за земеделско ползване на нейната територия. Селскостопански животни по смисъла на Закона за животновъдството (ЗЖ) са изброени в §1, т. 24 от Допълнителните разпоредби, в това число и коне, отглеждани и развъждани със стопанска цел. В нормативната уредба липсва определение за „стопанска цел/дейност“. В правната теория понятието се дефинира по различен начин. От едната страна, то се свързва с извършването на дейност, насочена към придобиване на печалба, което е същността на стопанската цел. От друга страна, стопанската дейност се характеризира, като синоним на търговска дейност, която е определена в Търговския закон. Изработеното в практиката разбиране за стопанската дейност е, че това е всяка законна дейност, извършвана от правните субекти и насочена към реализиране на печалба. По смисъла на ЗЖ, животновъдната дейност, като вид стопанска такава, следва да се дефинира, като отглеждане на животни с цел добив на суровини и храни за предлагане на пазара или лична консумация.
Очевидно е, че дейността на представляваните от г-н Стойчев юридически лица, е твърде далеч от описаната по-горе – както се спомена, те отглеждат ездитни коне и ги използват само и изключително за спортни цели. Ако дейността на двете юридически лица се подчини на разпоредбите на настоящата наредба и лимитите, закрепени в тях, би означавало да прекратят дейността си, което, освен с техните, би било в и в краен разрез с обществените интереси. Ако се приеме, че така  предложените разпоредби на наредбата не могат да прилагат за дейността на двете юридически лица, то би означавало, че в наредбата е налице празнота, която би следвало да се санира.
Предвид горното, г-н Стойчев счита за наложително в Наредбата за обема на животновъдната дейност и местата за отглеждане на селскостопански животни на територията на община Троян да бъде закрепен текст, който изключва от приложното поле на ограниченията ѝ животните, отглеждани за спортни цели, разбира се, при спазване на действащите санитарно-хигиенни, защитаващи животните и обществения ред, изисквания.

